stanford-oval/wikipedia huggingface dataset:
Erkki Hervo

Erkki Johannes Hervo (11. kesäkuuta 1924 Helsinki – 5. syyskuuta 1994) oli suomalainen kuvataiteilija, taidemaalari ja taidegraafikko. Hänet tunnetaan suurikokoisista ja värikkäistä puupiirroksistaan, joilla hän teki läpimurtonsa 1960-luvulla.
Erkki Hervo oli taiteilijoiden Lyyli ja Väinö Hervon poika. Hän opiskeli Vapaassa taidekoulussa ja Suomen Taideakatemian koulussa 1940-luvun lopulla, sota toi katkosta opiskeluun. Taideakatemiasta hän valmistui taidemaalariksi. Hervon ensimmäinen näyttely oli Helsingissä pian valmistumisensa jälkeen 1949 ja hän osallistui aktiivisesti ryhmänäyttelyihin muun muassa Ryhmä X/10:n jäsenenä.
Hervo teki ensimmäisen puupiirroksensa sikarilaatikon kanteen ja sen seuraksi sarjan mustavalkoisia puupiirroksia. Ensimmäisen värillisen puupiirroksen hän teki 1949, minkä jälkeen hän alkoi tehdä tyylitellyn esittäviä väripuupiirroksia. Hervo kävi 1950-luvun puolivälissä katsomassa Venetsian biennaalia, jossa Piet Mondrian, Jackson Pollock, Giorgio de Chirico ja Carlo Carrà herättivät hänen ihailunsa.
Hervon puupiirrokset muuntuivat 1960-luvulla abstraktimpaan suuntaan ja niiden koko kasvoi. Ajankohtainen informalismi näkyi myös Hervon teosten tyylissä. 1960-luvun loppupuoliskolla puupiirrokset muuttuivat pelkistetymmiksi ja värit voimakkaammiksi. Hervo käytti myös liukuvia bokashi-värejä ja kokeili japanilaistyyppistä vesiväripuupiirrosta.
Hän opetti useita vuosikymmeniä 1972 alkaen puupiirrosten tekemistä Taideteollisessa korkeakoulussa. Opetuksen ohella Hervolla oli monia luottamustoimia muun muassa valtion kuvataidelautakunnan jäsenenä ja Suomen taidegraafikoiden liiton puheenjohtajana.
Hervo sai Pro Finlandia -mitalin vuonna 1974 ja valtion taiteilijaeläkkeen 1986. Graphica Creativa -palkinnon hän sai vuosina 1978 ja 1990.
Kirjallisuutta

Hihnala, Teija: Erkki Hervo, puupiirrostuotanto vuosilta 1947-83, Pro gradu -työ, Jyväskylän yliopisto, 1985.
Aiheesta muualla

Kompositio A[vanhentunut linkki] Taidegraafikot: Kannatusjäsensalkku 1965
6/71 (Arkistoitu – Internet Archive) Mirror of wood
8/76[vanhentunut linkki] Suomen Taidegraafikot ry.
Valtion taidemuseo[vanhentunut linkki] Erkki Hervo Valtion taidemuseon taidekokoelmissa
Kansallisgalleria, Erkki Hervo[vanhentunut linkki]
Kirjav@ - Kansallisgallerian kirjaston kokoelmatietokanta, Erkki Hervo
Kuvataiteilijamatrikkeli, Erkki Hervo
Puupiirroksen historiaa
Energia Keniassa

Energia Keniassa käsittelee energiantuotantoa ja energiankulutusta Keniassa.
2018 Kenia tuotti sähköä eniten vesivoimalla, geotermisesti ja tuulivoimalla; yhteensä 70% nk. uusiutuvilla.
Tuulivoima

2019 Keniaan avattiin virallisesti Afrikan suurin tuulivoimalaitos Lake Turkana Wind Power (LTWP); sähköä laitos alkoi tuottaa jo 2018. 365 850kW:n tuulivoimalan kokonaisuuden nimellisteho on 310 MW. Laitos lisää Kenian sähköntuotantoa 13%. Hanke maksoi 680 miljoonaa dollaria. Samalla valmistui 438km pitkä Loiyangalani – Suswa -voimalinja, joka yhdistää laitoksen Kenian sähköverkkoon.
Geoterminen

2017 kapasiteettia 700 MW, 9. eniten.
Beaufortinmeri

Beaufortinmeren alue
Beaufortinmeri on merialue Luoteisterritorioiden, Yukonin ja Alaskan pohjoispuolella ja länteen Kanadan arktisista saarista. Alue on osa Pohjoista jäämerta. Sen tarkoista rajoista on erilaisia määritelmiä.
Jos Beaufortinmeri määritellään Alaskan Point Barrowin, Prinssi Patrickin saaren, Banksinsaaren ja Tšuktšimeren väliseksi alueeksi, sen pinta-ala on noin 476 000 km². Se on saanut nimensä Sir Francis Beaufortin mukaan.
Mackenzie-joki tuo Beaufortinmeren lounaisosaan suuria määriä makeaa vettä ja sedimenttiä.
Beaufortinmeren pohjasta on etsitty öljyä ja maakaasua 1960-luvulta asti.
Brighton Festival

Brighton Festival on vuosittainen Brightonissa, Englannissa pidettävä taidefestivaali, jota vietetään toukokuisin. Festivaali perustettiin vuonna 1966 ja se on Englannin suurin monitaidefestivaali. Vuoden 2006 festivaaleilla oli yli 200 tapahtumaa, ja siellä vieraili yli 500 000 kävijää.
Brighton Festival sisältää kulkueita, kuten Children's Parade, ulkoilmatapahtumia, joihin kuuluu usein pyrotekniikkaa, sekä teatteriesityksiä, musiikkia, kirjallisuutta ja visuaalista taidetta ympäri kaupunkia. Yksi festivaalille ominainen tapahtuma on Taiteilijoiden avoimet ovet, jossa taiteilijat ja käsityöläiset avaavat kotiensa ovet yleisölle.
Brighton Festivalin puheenjohtajana toimii toimittaja Polly Toynbee.
Aiheesta muualla

Brighton Festivalin virallinen nettisivusto
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Bitam

| Bitam |
| --- | --- |
 vaakuna
 Koordinaatit: 2°5′N, 11°29′E 
Valtio:   Gabon
Provinssi:  Woleu-Ntem
Väkiluku (2013):  27 923
Infobox OKVirheellinen NIMI-arvo: 
Bitam on kaupunki Gabonissa Woleu-Ntemin provinssissa. Kaupungissa oli noin 27 900 asukasta vuoden 2013 väestönlaskennassa.
Elämäntoveri

| Elämäntoveri Eero Aven |
| --- | --- | --- |

Studioalbumin tiedot
 Studio : Fonovox
 Julkaistu: 1980
 Formaatti: LP, C-kasetti
 Kesto: 34.05
 Levy-yhtiö: M & T Tuotanto
Eero Avenin muut julkaisut
| Sirpaleet 1978 | Elämäntoveri 1980 | Kauniit muistot 1981 |
Elämäntoveri on Eero Avenin studioalbumi vuodelta 1980.
Kappaleet

| --- | --- |
 A-puoli Elämäntoveri – 3.08 (säv. Lauri Vitikka, san. Eero Aven)  Rantapuiston muisto – 2.55 (säv. ja san. Antti Aronen)  Pikku Nina – 2.47 (säv. S. F. Garay, san. Kari Kuuva)  Ruusuja lurjukselta – 3.08 (säv. Pentti Viherluoto, san. Veikko Lavi)  Nälkälinna – 3.23 (säv. ja san. Lavi)  Lentojätkä – 2.17 (säv. ja san. Aven) :  B-puoli Ruusuni mun – 3.16 (säv. ja san. Aven)  Älä jätä minua yksin – 2.26 (säv. ja san. Orvokki Itä)  Salotöllin pieni Mirja – 2.17 (säv. Viherluoto, san. Harry Etelä)  Poromies – 3.08 (säv. Leo Siirtola, san. Leena Siirtola)  Tunturin juurella – 2.52 (säv. trad.)  Tulen luokses takaisin (Partisaanivalssi) – 2.28 (säv. Stanislaw Magierski, san. Pauli Salonen)
Aiheesta muualla

Elämäntoveri discogs.com -sivustolla
Brighton Pier

| Brighton Marine Palace and Pier |
| --- | --- |

Sijainti:   Brighton
Rakennustyyppi:  laituri
Valmistumisvuosi:  1899
Suunnittelija:  R. St George Moore
Omistaja:  Eclectic Bar Group
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Brighton Pier
Brighton Marine Palace and Pier tai Brighton Pier Brightonissa sijaitseva laituri, jolla on mm. huvipuistolaitteita, kauppoja, pelihalleja, ravintoloita. Nykyistä Brighton Pieriä kutsuttiin aiemmin Palace Pieriksi, mutta sen käytöstä on luovuttu. Brighton Pier avattiin yleisölle vuonna 1899.
Brightonissa on myös vanhan, Länsilaiturin jäännökset. Länsilaituri paloi maaliskuussa 2003.
Aiheesta muualla

Wikimedia Commonsissa on kuvia tai muita tiedostoja aiheesta .
Brighton Pierin viralliset sivut
Bitbucket

| Bitbucket |
| --- | --- |

Verkkosivusto:  https://bitbucket.org
Kielet:  useita
Omistaja:  Atlassian
Nykyinen tila:  aktiivinen
Bitbucket on lähdekoodin hallinnointiin ja versiohallintaan tarkoitettu sivusto.
Palvelussa pienet projektit ovat ilmaisia ylläpitää mutta suuremmat maksullisia (käyttäjämäärä, tallennustila).
Palvelu on käyttänyt Mercurialia alusta lähtien ja jatkaa tukea vuoteen 2020 saakka. Palvelu on tukenut Gitiä vuodesta 2011 lähtien.
Atlassian osti Bitbucketin vuonna 2010.
Cadillac XTS

| Cadillac XTS |
| --- | --- |
 Vuoden 2018 facelift
Valmistustiedot
Valmistusmaa:   Kanada  Kiina
Valmistaja:  Cadillac
Konserni:  General Motors
Valmistusvuodet:  2012–2019
Korimalli:  4-ovinen sedan
Luokka:  Full-size
Edeltäjä:  Cadillac DTS Cadillac STS
Seuraaja:  Cadillac CT5
Tekniset tiedot
Henkilöluku:  5
Vetotapa:  etuveto neliveto
Mitat
Massa:  1 812–1 896 kg
Pituus:  5,131 mm
Leveys:  1,852 mm
Korkeus:  1,501 mm
Cadillac XTS on Cadillacin valmistama full-size-luokan automalli, joka perustuu Epsilon II -pohjalevyn suurempaan versioon. XTS korvasi Cadillac STS- ja DTS-mallit. Se on pienempi kuin DTS, mutta isompi kuin STS.
XTS valmistetaan General Motorsin Oshawa Assembly Plant -tehtaalla Oshawassa, Kanadassa. Kiinan markkinoille suunnattu XTS on rakennettu Shanghaissa.
Cadillac XTS takaa
Cadillac XTS sisältä
Energia Japanissa

Tämä artikkeli käsittelee energiantuotantoa ja kulutusta Japanissa.
Primäärienergia

Japani oli  toiseksi suurin raakaöljyn tuojamaa (199 Mt) Yhdysvaltojen (564 Mt) jälkeen vuonna 2008. Japani oli 4. öljytuotteiden jalostuksessa (189 Mt) Yhdysvaltojen, Kiinan ja Venäjän jälkeen vuonna 2008. Japani oli määrällisesti johtava maakaasun tuojamaa (93 bcm) ja kivihiilen tuojamaa (165 Mt) vuonna 2009.
Sähkö

Japanin sähköntuotanto oli vuonna 2008 1 075 TWh (5,3 % maailman tuotannosta: 3. sija). Sähkön tuotannosta vuonna 2008 oli 288 TWh hiiltä, 283 TWh maakaasua, 258 TWh eli 24 % ydinvoimaa, 139 TWh öljyä ja 83 TWh vesivoimaa. Japanilla oli kolmanneksi eniten ydinvoimakapasiteettia (258 TWh - 24 % sähköstä) ja ydinsähkön tuotantoa vuonna 2008.
Energiantuotanto, tuonti ja  hiilidioksidipäästöt

| Energia Japanissa> . | Energia Japanissa> Väestö.milj.as. | Energia Japanissa> Prim. energia.TWh | Energia Japanissa> Tuotanto.TWh | Energia Japanissa> Tuonti.TWh | Energia Japanissa> Sähkö.TWh | Energia Japanissa> CO2-päästö.Mt |
| --- | --- | --- | --- | --- | --- | --- |
| 2004 | 127,7 | 6 201 | 1 125 | 5 126 | 1 031 | 1 215 |
| 2007 | 127,8 | 5 972 | 1 052 | 5 055 | 1 083 | 1 236 |
| 2008 | 127,7 | 5 767 | 1 031 | 4 872 | 1 031 | 1 151 |
| Muutos 2004-2008 | 0 % | -7,0 % | -8,4 % | -5,0 % | -0,1 % | -5,3 % |
 Mtoe = 11,63 TWh, Tuonti= Nettotuonti-nettovienti
Binomijakauma

| --- | --- |
Todennäköisyysfunktio 
Kertymäfunktio 
Merkintä: B(n, p)
Parametrit: n ∈ N0 — kokeiden lukumäärä p ∈ [0,1] — kunkin kokeen onnistumistodennäköisyys
Määrittelyjoukko: k ∈ { 0, …, n } — onnistumisten lukumäärä
Pistetodennäköisyysfunktio:  \textstyle {n \choose k}\,p^{k}(1-p)^{n-k}
Kertymäfunktio:  \textstyle I_{1-p}(n-k,1+k)
Odotusarvo: np
Mediaani: ⌊np⌋ tai ⌈np⌉
Moodi: ⌊(n + 1)p⌋ tai ⌊(n + 1)p⌋ − 1
Varianssi: np(1 − p)
Vinous:  {\frac {1-2p}{\sqrt {np(1-p)}}}
Huipukkuus:  {\frac {1-6p(1-p)}{np(1-p)}}
Entropia:  {\frac {1}{2}}\log _{2}{\big (}2\pi e\,np(1-p){\big )}+O\left({\frac {1}{n}}\right)
Momentit generoiva funktio:  (1-p+pe^{t})^{n}\!
Karakteristinen funktio:  (1-p+pe^{it})^{n}\!
Todennäköisyydet generoiva funktio:  G(z)=\left[(1-p)+pz\right]^{n}.
Fisherin informaatiomatriisi:  g(p,n)={\frac {n}{p(1-p)}} (vain jatkuvan parametrin tapauksessa) 
Binomijakauma on dikotomisen toistokokeen lopputulosten lukumäärän jakauma. Se siis kuvaa eri onnistumisten lukumäärien todennäköisyyttä toistettaessa koetta tietty määrä ja onnistumisen todennäköisyyden ollessa vakio.
Binomijakauma on diskreetti. Jos satunnaismuuttuja  X on binomijakautunut, merkitään
Jakauman parametri  0\leq p\leq 1 on toisen lopputuloksen todennäköisyys, ja parametri  n\in \mathbb {N}  on toistojen lukumäärä. Jakauman arvojoukko on  \{0,1,...,n\}. Pistetodennäköisyysfunktio on
Odotusarvo ja varianssi ovat
Jos  X_{1}\sim \operatorname {Bin} (n_{1},p) ja  X_{2}\sim \operatorname {Bin} (n_{2},p) ja jos  X_{1} ja  X_{2} ovat riippumattomia, niin  X_{1}+X_{2}\sim \operatorname {Bin} (n_{1}+n_{2},p).
Binomijakauman yhteys Bernoullin jakaumaan on
Aiheesta muualla

Wikimedia Commonsissa on kuvia tai muita tiedostoja aiheesta .
Mathworld: Binomial Distribution
Todennäköisyysjakaumat
| --- | --- |
Diskreettejä jakaumia:   Bernoullin jakauma  Binomijakauma  Geometrinen jakauma  Hypergeometrinen jakauma  Negatiivinen binomijakauma  Poissonin jakauma 
Jatkuvia jakaumia:   Beta-jakauma  Cauchy-jakauma  Eksponenttijakauma  F-jakauma  Gamma-jakauma  Khii toiseen -jakauma  Log-normaalijakauma  Normaalijakauma  Pareto-jakauma  Studentin t-jakauma  Tasajakauma  Weibull-jakauma 
Moniulotteisia jakaumia:   Dirichlet-jakauma  Moniulotteinen Studentin t-jakauma  Multinomijakauma  Multinormaalijakauma
Erkki Korhonen (pesäpalloilija)

Erkki Juhani Korhonen (s. 1. marraskuuta 1940 Jyväskylä) on entinen suomalainen pesäpalloilija.
Vuonna 1964 Keski-Suomen parhaaksi pesäpalloilijaksi valittu Erkki (Korppu) Korhonen pelasi kolmessa Itä-Länsi -ottelussa, voitti miesten Suomen mestaruuden 1957, 1958 ja  1964.
Korhonen on pelannut myös jääkiekkoa yhden kauden SM-sarjassa (Oulun Kärpät) ja kahdeksan suomensarjassa (JYP).
Saavutukset > Pelaajana

3 SM-kultaa: 1957, 1958, 1964
3 Itä-Länsi-ottelua: 1964, 1965, 1968
Saavutukset > Pelinjohtajana

1 SM-kulta: 1984
Bentsomorfaani

| Bentsomorfaani |
| --- | --- |

Tunnisteet
IUPAC-nimi:  10-atsatri​syklo[7.3​.1.0~2,7~​]trideka-​2,4,6-tri​eeni
CAS-numero:  575-19-9
PubChem CID:  182394
SMILES:  C1CNC2CC1C3=CC=CC=C3C2
Ominaisuudet
Molekyylikaava:  CC12H15N
Moolimassa:  173,25 g/mol
Kiehumispiste:  115±0.05 °C
Bentsomorfaani on kemiallinen yhdiste, joka on perustana useille huumeille, jotka vaihtelevasti vaikuttavat opioidi- ja sigma-reseptoreissa. Niihin kuuluvat muun muassa seuraavia yhdisteitä:
5,9-DEHB
8-CAC
Alatsosiini
Anatsosiini
Brematsosiini
Butinatsosiini
Detsosiini
Eptatsosiini
Etazocine
Etyyliketosyklatsosiini
Fedototsiini
Fenatsosiini
Fluorophen
Gematsosiini
Ibatsosiini
Karbatsosiini
Ketatsosiini
Kogatsosiini
Kvadatsosiini
Metatsosiini
Moksatsosiini
Pentatsosiini
Syklatsosiini
Thiazocine
Tonatsosiini
Volatsosiini
Zenazocine
Joitain näistä yhdisteistä käytetään kivunlievityksessä, kuten detsosiini, pentatsokiini, fenatsokiini,  ja eptatsokiini. Jotkut niistä katsotaan huumausaineiksi.
Carcel-lamppu

Carcel-lamppu on tehokas valaisulaite, jota käytettiin 1800-luvulla kotitalouksissa ja Ranskassa valovoiman mittastandardina.
Lampun kehitti ranskalainen kelloseppä Bernard Guillaume Carcel (1750–1818) välttääkseen sen ajan Argand-lampun kompastuskiven. Kasviöljyt - useimmiten rapsiöljy - joita silloin oli saatavilla olivat paksuja eivätkä nouseet sydänlankaa pitkin kovinkaan ylös. Argand-lamput käyttivät painovoimasyöttöä, mikä saneli että öljysäiliön piti olla polttimoa korkeammalla ja öljysäiliö langetti varjon ja teki lampusta kiikkerän korkealla painopisteellä. Carcel suunnitteli lampun, jossa öljysäiliö oli polttimon alapuolella, lampun rungossa. Jotta öljy saatiin polttimoon, Carcel asensi kellomekanismin lampun juureen, joka pyöritti pientä öljysäiliöön upotettua pumppua. Vetoavain sijaitsi lampun jalustan pohjassa.
Etuja joita Carcel mainitsi lampustaan vuoden 1800 patentissa Pariisissa oli, että öljyn syöttö tapahtui vahtimatta, öljy saatettiin käyttää viimeistä pisaraa myöten, lamppu paloi kuusitoista tuntia yhtäjaksoisesti ilman täydennystä, ja se tarjosi valaistusta useammalle henkilölle samaan aikaan vain yhdellä polttimolla. Laitteet olivat kuitenkin monimutkaisempia eivätkä ne olleet suosittuja Euroopan suurimpien kaupunkien ulkopuolella. Tämä johtui osaltaa tarpeesta lähettää lamput (pääsääntöisesti eurooppalaisille) valmistajilleen huoltoon.
Ranskalainen fysiikan standardi Carcel-lamppu, muodostui sylinterimäisestä Argand-polttimesta ja tuotti standardivalovoiman kun se kulutti 42 grammaa rapsiöljyä tunnissa. Polttoaineen syöttöä ja ilmavirtaa säänneltiin kellomekanismilla.
Käännös suomeksi
Brian Henton

| Brian Henton |
| --- | --- |

Henkilötiedot
Syntynyt: Castle Donington 
Kansalaisuus:   Yhdistynyt kuningaskunta
Formula 1 -ura
Aktiivivuodet:  1975, 1977, 1981–1982
Talli(t):  Lotus, March, Boro, Toleman, Arrows, Tyrrell
Kilpailuja:  37 (19 starttia)
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  1
MM-pisteitä:  0
Ensimmäinen kilpailu:  Britannian Grand Prix 1975
Viimeinen kilpailu:  Las Vegasin Grand Prix 1982
Brian Henton (s. 19. syyskuuta 1946 Yhdistynyt kuningaskunta) on entinen brittiläinen Formula 1 -kuljettaja. Hän osallistui urallaan 37 osakilpailuun, saavuttaen niissä yhden kilpailun nopeimman kierroksen. Pisteitä Henton ei saavuttanut.
Hentonin parhaiksi saavutuksiksi kilpa-autoilussa jäivät Britannian Formula 3 -sarjan mestaruus vuonna 1974 ja Formula 2 -sarjan mestaruus vuonna 1980.
Henton ei saavuttanut F1-urallaan kovin suurta menestystä. Ensimmäisen kerran hän osallistui F1-sarjan kilpailuun kaudella 1975 Lotus-tallin autolla. Hentonin uran parhaaksi saavutukseksi jäi Saksan GP:sta 1982 seitsemäs sija Tyrrell-tallin autolla. Aika-ajoissa Henton oli parhaimmillaan yhdestoista.
Brian Haner

Brian Haner (s. 7. huhtikuuta 1958) on yhdysvaltalainen kantrimuusikko ja koomikko. Avenged Sevenfoldin soolokitaristi Synyster Gates on Brian Hanerin poika. Haner nähdään silloin tällöin koomikko-vatsastapuhuja Jeff Dunhamin show’ssa esiintyvänä kitaristina ("The Guitar Guy"). Brian toimi myös akustisena kitaristina Avenged Sevenfoldin vuoden 2005 albumilla City Of Evil.
Brian Heenan

Brian Heenan (s. 4. elokuuta 1937 Ashgrove) on australialainen roomalaiskatolinen piispa. Hänet vihki papiksi Brisbanen arkkihiippakuntaan Patrick Mary O'Donnell 29. kesäkuuta 1962. Hänet nimitettiin Rockhamptonin hiippakunnan johtoon 23. heinäkuuta 1991, ja piispaksi vihkiminen seurasi 25. syyskuuta. Pääkonsekraattorina toimi Francis Roberts Rush, jota avustivat John Alexius Bathersby ja David Cremin.
Brian Hart

| Brian Hart> Henkilötiedot |
| --- | --- |
Kansalaisuus:   Yhdistynyt kuningaskunta
Formula 1 -ura
Aktiivivuodet:  1967
Talli(t):  Protos
Kilpailuja:  1
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Saksan Grand Prix 1967
Viimeinen kilpailu:  Saksan Grand Prix 1967
Brian Hart (7. syyskuuta 1936 Enfield Town, Middlesex – 5. tammikuuta 2014) oli brittiläinen F1-kuljettaja ja insinööri. Hän osallistui F2-sarjan autolla yhteen F1-osakilpailuun kaudella 1967, Saksan GP:hen, joka tosin toimi F1- ja F2-sarjan yhteiskilpailuna ja jossa hän jäi kolme kierrosta voittajasta.
Hart kilpaili Formula Junior- ja F3-sarjoissa vuonna 1958 ennen siirtymistään F2-sarjaan. Lopetettuaan kilpailemisen vuonna 1971 hän ryhtyi Tolemanin pääsuunnittelijaksi. Hän suunnitteli moottoreita myös talleille RAM, Haas Lola, Tyrrell, Jordan ja Arrows. Vuonna 1992 Hart suunnitteli V10-moottorin, jolla Rubens Barrichello ajoi kolmanneksi Tyynenmeren GP:ssä 1994. Hart siirtyi Minardin palvelukseen vuonna 1998, mutta ei saanut täyttä rahoitusta projektistaan. Hart siirtyi Arrowsin palvelukseen, kunnes talli meni konkurssiin vuonna 2002.
Beaufortin piirikunta (Etelä-Carolina)

Beaufortin piirikunta (engl. Beaufort County) on Yhdysvaltojen Etelä-Carolinan osavaltiossa sijaitseva piirikunta. Sen väkiluku oli 192 122 vuonna 2019. Piirikunnan hallintokeskus on Beaufortin kaupunki. Piirikunta perustettiin vuonna 1769.
Aiheesta muualla

Kuvia tai muita tiedostoja aiheesta Beaufortin piirikunta (Etelä-Carolina) Wikimedia Commonsissa
Beaufort (elokuva)

| Beaufort |
| --- | --- |

Ohjaaja:  Joseph Cedar
Käsikirjoittaja:   Joseph Cedar  Ron Leshem 
Perustuu:  Joseph Cedarin kirjoittamaan romaaniin
Tuottaja:   David Silber  David Mandil 
Säveltäjä:  Ishai Adar
Kuvaaja:  Ofer Inov
Leikkaaja:  Zohar M. Sela
Pääosat:   Oshri Cohen  Itay Tiran  Eli Eltonyo  Ohad Knoller  Itay Turgeman 
Valmistustiedot
Valmistusmaa:  Israel
Tuotantoyhtiö:   United King Films  Metro Communications  Movie Plus production 
Levittäjä:  Netflix
Ensi-ilta:  14. helmikuuta 2007
Kesto:  126 min
Alkuperäiskieli:  heprea
Aiheesta muualla
IMDb 
Elonet
AllMovie
Infobox OKNimi-testi OK: 
Beaufort on israelilainen tositapahtumiin perustuva sotaelokuva joka sai ensi-iltansa Berliinin elokuvajuhlilla 14. helmikuuta 2007. Elokuvan on ohjannut Joseph Cedar ja sen ovat käsikirjoittaneet Joseph Cedar ja Ron Leshem. Pääosia esittävät muun muassa Oshri Cohen, Itay Tiran, Eli Eltonyo, Ohad Knoller ja Itay Turgeman.
Beaufort seuraa sotilaita jotka on komennettu 2000-luvun alussa vartioimaan linnoitusta Israelin ja Libanonin rajalla. Linnoitus on rakennettu 1900-luvulla vanhan ristiretkeläisten 1100-luvulla rakentaman linnan viereen, ja se on ollut israelilaisten hallussa 1980-luvulta, kun Israelin puolustusvoimat valloittivat sen Palestiinan vapautusjärjestöltä. Sen jälkeen he linnoittivat sitä entisestään ja sitä vartioiville sotilaille on annettu määräys estää sen valloittaminen, ja tuhota se räjäyttämällä kun siihen tulee käsky. Hizbollah pommittaa tukikohtaa säännöllisesti, ja kun evakointi lähestyy tulitus kiihtyy enisestään jotta Hizbollah saisi israelilaisten vetäytymisen näyttämään heidän aikaan saamaltaan.
Aiheesta muualla

Beaufort (2007) Leffatykki.  3.6.2009. Viitattu 29.7.2022.
Beaufortin piirikunta (Pohjois-Carolina)

Beaufortin piirikunta (engl. Beaufort County) on Yhdysvaltojen Pohjois-Carolinan osavaltiossa sijaitseva piirikunta. Sen väkiluku oli 46 994 vuonna 2019. Piirikunnan hallintokeskus on Washingtonin kaupunki. Piirikunta on perustettu vuonna 1712.
Aiheesta muualla

Kuvia tai muita tiedostoja aiheesta Beaufortin piirikunta (Pohjois-Carolina) Wikimedia Commonsissa
Cadillac XT6

| Cadillac XT6 |
| --- | --- |

Valmistustiedot
Valmistusmaa:   Yhdysvallat  Kiina
Valmistaja:  General Motors
Valmistusvuodet:  2019–
Korimalli:  6-ovinen crossover
Luokka:  J-segmentti
Edeltäjä:  Cadillac SRX
Tekniset tiedot
Pohjalevy:  GM C1XX
Vetotapa:  etuveto neliveto
Vaihteisto:  9-vaihteinen automaatti
Mitat
Massa:  2,130 kg
Pituus:  5 050 mm
Leveys:  1 930 mm
Korkeus:  1 750 mm
Cadillac XT6 on Cadillacin vuodesta 2019 lähtien valmistama ylellinen crossover, joka esiteltiin tammikuussa 2019 Detroitin
North American International Auto Showissa.
XT6:tä tullaan valmistamaanmilloin? General Motorsin Spring Hill Manufacturing -tehtaalla Tennesseessä.
Aiheesta muualla

Kuvia tai muita tiedostoja aiheesta Cadillac XT6 Wikimedia Commonsissa
Bändäri

Bändäri tai groupie on tyypillisesti nuori nainen, joka hakeutuu ihailemansa rockmuusikon kanssa lyhyeen seksuaaliseen suhteeseen tai pitempiaikaiseksi seuralaiseksi muusikon kiertueen ajaksi.
Bändäreistä alettiin puhua vuoden 1965 tienoilla, kun rock-kulttuuri otti ensiaskeleitaan. Ilmiö oli tosin ollut olemassa jo aikaisemminkin. Sanaa 'bändäri' (engl. groupie) käytti ensimmäistä kertaa painettuna Rolling Stone -lehti vuonna 1969.
Led Zeppelinin solisti Robert Plantin mukaan varsinaiset bändärit ovat musiikkiin perehtyneitä musiikkidiggareita, jotka kiertävät bändin mukana, eivätkä vain nopeiden irtosuhteiden naisia. Joistain bändäreistä tuli muusikoiden ”varavaimoja” kiertueiden ajaksi. Laulaja Frederikin mukaan bändäreiden kanssa harrastettiin keikkabusseissa ja hotellihuoneissa paljon muutakin kuin seksiä, kuten juteltiin, kuunneltiin musiikkia ja saunottiin. Bändärit saattoivat myös siivota keikkabussin ja pestä muusikoiden pyykit. Joistain bändäreistä tuli muusikkojen tyttöystäviä ja vaimoja.
Tunnettuja yhdysvaltalaisia bändäreitä olivat esimerkiksi Pamela Des Barres, Miss Sparky, Stacy, Cynthia Plaster Caster, Sable Starr, Nancy Spungen ja Lacy. Rockmuusikko Frank Zappa kokosi 1960-luvulla yhtyeen nimeltä The GTOs tuntemistaan ”super-groupieista”. Yhdysvaltain bändärikulttuuri hiipui 1980-luvulla AIDSin ja konservatismin nousun myötä.
Cardaillac

Cardaillacin kattoja linnoituksen kellotornista kuvattuna.
Cardaillac [kaʁdajak] on Ranskan kunta Occitanien alueella Lotin departementissa, kymmenkunta kilometriä Figeacin kaupungista pohjoiseen. Kunnan asukasluku vuonna 2014 oli 595. Kunta kuuluu departementissaan Canton de Lacapelle-Marivalin kantoniin Figeacin arrondissementissa.
1000-luvulla perustetun linnoituksen piiriin syntynyt Cardaillac kuuluu kauneimpien ranskalaiskylien järjestöön Les Plus Beaux Villages de France, johon Lotin departementista kuuluu viisi muutakin kylää. Linnoituksesta on jäljellä kolme kylän yläpuolelle kohoavaa, 1200-luvulta peräisin olevaa tornia.
Aiheesta muualla

Kuvia tai muita tiedostoja aiheesta Cardaillac Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: fr:Cardaillac
Käännös suomeksi